Early crisis warning system using community engagement through social network sites in times of disaster
Authors: Alhloul Abdelkarim 
Published: June 2023

Summary.

Throughout history humanity has always faced different kinds of hazards
endangering human lives and their properties. Therefore, humans started to
develop methods to help them reduce risks. Disaster management mostly depends on
geographical information system (GIS) and disaster communication. One element of
disaster communication is early warning systems (EWSs). EWSs one time used to
use hazard bells, but they have developed over time. Our age is characterized by
new ways of digitized communication. Social network sites (SNS) have brought
advantages and challenges not only for the authorities involved in disaster
communication but for the whole community. In this study we investigate the
credibility and reliability of using SNS in EWSs through the case of the Dead
Sea flashing floods of 2018. Results reflect which is more credible and we
provide recommendations aimed at civil protection in Jordan.

Absztrakt.

A történelem során az emberiség mindig is szembesült különböző katasztrófákkal,
amelyek nemcsak az emberi életet, hanem az anyagi javakat is veszélyeztették.
Éppen ezért szükség volt olyan módszerek kidolgozására, amelyek csökkentik a
kockázatokat. A katasztrófa elleni védelem hatékonysága számottevően függ a
földrajzi információs rendszertől (GIS) és a kommunikációtól, amelyek az elmúlt
évtizedekben gyors ütemben fejlődtek. A katasztrófavédelem fontos eleme a korai
figyelmeztető rendszer, amely előre jelzi a veszélyeket az adott földrajzi
területen. Régen a korai figyelmeztetést szolgálták bizonyos fokig a
vészharangok is.
Napjainkban már a katasztrófa-kommunikációs módszerek egyre hatékonyabbak, az
emberek időbeni figyelmeztetése pedig egyre fontosabb. Ez utóbbira számos
módszer létezik a katasztrófa típusától, illetve a veszélyek jellegétől függően,
amelyekkel külön-külön felelős szolgálatok foglalkoznak. A villámárvizek
esetében ismert az internetnek és azoknak az érzékelőknek a jelentősége, amelyek
a talajnedvesség mérését végzik, szükség szerint riasztva a felelős
katasztrófavédelmi vagy polgári védelmi csapatokat. Szintén elengedhetetlen az
adott területen élő közösségeknek az elsők közötti értesítése, amiben a
közösségi hálózati helyek technológiája nagy előrelépést hozott. Az emberek
ugyanis elkezdtek fontos, veszélyt jelző tartalmakat megosztani a közösségi
hálózati helyeken [Social Network Site (SNS)] élő közvetítéssel, vagy videók,
fényképek küldésével rokonoknak, barátoknak és ismerősöknek. Ezeknek a
platformoknak a használata sok esetben hasznos volt a katasztrófavédők számára
is, mivel minden érintett figyelmét felkeltették.
Ez a tanulmány a 2018-as holt-tengeri villámárvizek példáján mutatja be az SNS
alkalmazásának a hitelességét és megbízhatóságát a korai krízis figyelmeztető
rendszerekben. Rávilágít arra, hogy a jordán kormány által kiadott előző napi
figyelmeztetés nem volt olyan hatékony, mint az, amikor a figyelmeztetést
közösségi hálózati helyeken osztották meg. A súlyos áradások következtében
ugyanis az előbbi alkalommal voltak halálos áldozatok is, míg az utóbbi
figyelmeztető módszer használata révén nem történt sérülés és haláleset sem. A
tanulmány bemutatja a helyi híroldalak és az SNS összehasonlításának és
tesztelésének eredményeit a jordán közösségben végzett felmérésre alapozva.
Továbbá arra a kérdésre is választ keres, hogy az SNS lehet-e a Jordániában
használható korai figyelmeztető rendszer módszere. A kérdőíves felmérésre 650
válasz érkezett, amelyeket különféle statisztikai módszerekkel elemeztünk. A
tanulmány a főbb megállapításokat összehasonlítja hasonló témájú, korábbi
tanulmányokkal is. Ehhez az egyik legnagyobb bibliometriai adatbázisban, a
Scopusban kulcsszavak alapján folytatott keresések szolgáltak alapul,
összehasonlítva a tanulmány eredményeit a tíz legjobban idézett dokumentummal. A
tanulmány megállapításai, ajánlásai a jordániai polgári védelem, valamint a
katasztrófaelhárító szolgálatok számára lehetnek hasznosak a villámárvizek
esetén. Továbbá, ösztönzést adhatnak arra, hogy több SNS-csatornát hozzanak
létre a közösségekben, hogy időben tudjanak riasztásokat adni, és hogy fokozzák
a tudatosságot az ilyen veszélyekkel összefüggésben. A jordán példa más országok
számára is tanulságokkal szolgálhat a korai krízis figyelmeztető rendszerek
terén.